Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: 1994. évi LXIV. törvény (a továbbiakban: Pttv.) rendelkezései:
Paragraph Index: 444

(2) Amennyiben a képviselõ: — bizottság elnöke az alapdíj 80%-a — egy bizottság elnöke és egy másik bizottság tagja az alapdíj 90%-a — két bizottság alelnöke az alapdíj 80%-a — egy bizottság alelnöke az alapdíj 60%-a — egy bizottság alelnöke és egy bizottság tagja az alapdíj 70%-a — egy bizottság tagja az alapdíj 40%-a — két bizottság tagja az alapdíj 50%-a — három bizottság tagja az alapdíj 60%-a — tanácsnok az alapdíj 100%-a — egy bizottság elnöke és egy bizottság alelnöke 95% tiszteletdíj illeti meg az alapdíjon felül — egy bizottság elnöke, egynek alelnöke, egynek tagja az alapdíj 95%-a illeti meg az alapdíjon felül — egy bizottság alelnöke és két bizottság tagja az alapdíj 80%-a illeti meg az alapdíjon felül.” III. Az indítvány megalapozott. A választópolgárok közösségét megilletõ helyi önkormányzás gyakorlására, a helyi közügyek önálló, demokratikus intézésére a választópolgárok önkormányzati képviselõket választanak. Az önkormányzati feladatok és hatáskörök a képviselõ-testületet illetik. Az önkormányzati feladatokat a képviselõ-testület és szervei látják el. A képviselõ-testület hozza meg az alapvetõ, meghatározó döntéseket a helyi közügyekben. A törvény keretei között a képviselõ-testület önállóan alakítja ki a munkamegosztást a szervei között. A képviselõ-testület egyes hatásköreit átruházhatja a polgármesterre, a bizottságaira, a részönkormányzat testületére, a helyi kisebbségi önkormányzat testületére, törvényben meghatározottak szerint társulására. A meghatározó szerep a képviselõ-testületé, a képviselõ-testület mûködése döntõ mértékben a képviselõk munkáján, tevékenységén múlik. Az önkormányzati képviselõi megbízatás társadalmi megbízatás. Az önkormányzati képviselõi munka eredményes ellátása érdekében az Ötv. több garanciát ad, fõként annak érdekében, hogy a társadalmi megbízatás ellátása miatt ne érje anyagi hátrány az önkormányzati képviselõt. Az Ötv. 20. § (2) bekezdése biztosítja azt, hogy az önkormányzati képviselõt a testületi munkában való részvételhez szükséges idõtartamra a munkahelyén fel kell menteni a munkavégzés alól és az emiatt kiesett jövedelmét a képviselõ-testület megtéríti. A Pttv. pedig arról rendelkezik, hogy a képviselõ munkájával összefüggésben felmerült, az általa megelõlegezett és számlával igazolt, szükséges költségeit meg kell téríteni. Az önkormányzati képviselõ képviselõi tevékenysége nem szorítkozik a képviselõ-testület ülésén való részvételre, hiszen arra fel is kell készülnie, továbbá részt vehet a döntések elõkészítésében, a döntések végrehajtásának a szervezésében, ellenõrzésében. Munkájának eredményessége azon is múlik, hogy milyen kapcsolatot tart a választókkal. Az önkormányzati képviselõt az Ötv. 19. §

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes